
FUNDACIÓ INSTITUT DE RECERCA DE L’HOSPITAL DE LA SANTA CREU I SANT PAU

CONTRACTE TIPUS 

SERVEI DE_________________________________________________



NÚM. EXPEDIENT NEGSPIR_______




































Barcelona, a _____ de 20__


REUNITS

D’una part el senyor _______, major d’edat, amb D.N.I. núm. ____ i amb domicili a efectes d’aquest contracte a _____________________

I de l’altra el senyor __________, major d’edat, amb D.N.I. núm. ____, amb domicili a efectes d’aquest contracte a _________________.
INTERVENEN

El primer en nom i representació de la Fundació Privada Institut de Recerca de l’Hospital de la Santa Creu i Sant Pau amb CIF G-60.136.934, amb domicili social al C/ Sant Quintí núm. 77-79, Planta 0 de Barcelona, inscrita al Registre de Fundacions de la Generalitat de Catalunya amb el núm. 708. El senyor actua en la seva condició de _____, i especialment facultat per aquest atorgament en virtut d’escriptura de poder autoritzada pel Notari de Barcelona, Sr. _____, en data ___, amb el núm. ____ del seu protocol.

El segon en nom i representació de "__________," (en endavant l’adjudicatari), domiciliada a _________, NIF _____, inscrita en el Registre Mercantil de _________ al Volum ___, foli ___, full núm. ___, inscripció ___. El senyor _____, actua en la seva condició d’apoderat de la Companyia, i especialment facultat per aquest atorgament en virtut d’escriptura de poder autoritzada pel Notari de ______________, Sr. ___, el dia _____, amb el núm. ____ del seu protocol.

EXPOSEN


I.- La Fundació Privada Institut de Recerca de l’Hospital de la Santa Creu i Sant Pau (en endavant l’IR), és una fundació constituïda mitjançant escriptura pública autoritzada en data  4 de juny de 1992 pel Notari de Barcelona, Sr. Lluís Roca Sastre Muncunill i es regeix per les normes de la Llei de Contractes del Sector Públic (en endavant, LCSP) relatives a la contractació harmonitzada que, com a poder adjudicador que no té la consideració d'Administració Pública, li són aplicables.


II.- L’IR, en compliment de la finalitat per la qual va ser constituïda, ha convocat un procediment----, per a l’adjudicació del Contracte de servei-----  per l’Institut de Recerca de l’Hospital de la Santa Creu i Sant Pau.

L’òrgan de Contractació de l’IR competent per raó de la quantia, ha resolt, per mitjà de resolució de data ______, adjudicar el contracte esmentat en l’expositiu III, a ____________.

III.- El  Contractista ha acreditat davant l’IR la seva capacitat i personalitat per a contractar i obligar-se i, en especial, per a l'atorgament del present Contracte.

IV.- Ambdues parts procedeixen a la formalització del Contracte anteriorment esmentat, i que queda subjecte a les següents



C L À U S U L E S


1.- OBJECTE

1.1.- L’objecte del Contracte el constitueix ----------per  l’Institut de Recerca de l’Hospital de la Santa Creu i Sant Pau, també relacionats al Plec de Prescripcions Tècniques, i en els termes contemplats al mateix.


El present contracte s’executarà amb subjecció a la següent documentació que s’annexa: 

El Plec de Clàusules Particulars, com annex núm. 1
El Plec de Prescripcions Tècniques, com annex núm. 2
L’oferta econòmica presentada per ________, que s’acompanya com annex núm. 3.

De la documentació que acaba d’indicar-se com a definitòria de l’objecte d’aquest Contracte, manifesten ambdues parts posseir-ne còpia exacta, essent tota ella signada per les parts formant part integrant del Contracte.


2.- PREU



L’import total del contracte es fixa en la quantitat de ______ Euros, més l’import de _______ Euros corresponent a l’Impost sobre el Valor Afegit (en endavant, l’IVA). 

Al preu del contracte s’inclouen totes les partides descrites a l’oferta. Així mateix, es consideren inclosos tots els costos, riscos, beneficis i impostos, tret de l’IVA, que s’indica com a partida independent. 



3.- FACTURACIÓ I FORMA DE PAGAMENT

L’adjudicatària facturarà els serveis d’acord amb les previsions següents:


-

A la factura emesa, l’adjudicatari haurà d’indicar la següent informació: 

El número de codi de la comanda _______.
Identificació i detall de la prestació.


L’adjudicatari enviarà a l’IR la corresponent factura. 

El pagament efectiu de les prestacions executades es realitzarà en un termini màxim de 30 dies naturals a comptar des de la data de l’aprovació de la factura per part de l’entitat contractant. 

El pagament efectiu de les prestacions executades es realitzarà en un termini màxim de 30 dies naturals a comptar des de la data de l’aprovació de la factura per part de l’entitat contractant. 


4.- TERMINI DE EXECUCIÓ DEL CONTRACTE

4.1.- El termini de execució del present Contracte serà -----i començarà a comptar des del dia següent a la seva formalització.

4.2.- Es contempla la possibilitat de prorrogar el present contracte de forma expressa per decisió de l’IR adoptada amb anterioritat a la finalització de la vigència inicial del contracte fins a un màxim de quatre prorrogues anuals. Aquesta decisió de l’IR serà obligatòria per al Contractista.

4.3.- El lloc de realització de les prestacions serà l’establert a l’apartat E del Quadre de Característiques del Plec de Clàusules Particulars que regeix el contracte.


5.- GARANTIA DEFINITIVA

5.1.- L’adjudicatari ha constituït una garantia definitiva mitjançant __________, d’acord amb la clàusula 15 del Plec de Clàusules Particulars que regeix el contracte.

5.2.- La garantia és solidària i executiva a primer requeriment amb obligació incondicional i renúncia expressa i solemne a tota excepció i reserva, i entre d'altres el benefici d'excussió, ordre i divisió.

5.3.- La garantia respondrà de l'exacte compliment per part del contractista de totes i cadascuna de les obligacions que li corresponguin segons preveu el present contracte, i estarà vigent fins el venciment del termini de garantia i acomplert satisfactòriament el contracte, o resolt aquest per causes no imputables al contractista i seguint el procediment establert al mateix.

La garantia constituïda respondrà d'una eventual resolució del contracte, de la imposició de penalitzacions, del rescabalament de qualsevol dels danys i perjudicis derivats de l'incompliment de les obligacions del contractista i, amb caràcter general, del compliment defectuós de totes les obligacions que corresponen al contractista

5.4.- En qualsevol dels supòsits previstos en el paràgraf anterior, l’IR podrà procedir lliurement, i per la seva exclusiva determinació, contra la garantia constituïda i disposar, en conseqüència, de les quantitats que corresponguin, tot això sense perjudici de les accions, reclamacions o recursos dels que el contractista es cregui assistit, els quals, malgrat tot, no suspendran en cap cas, la lliure disponibilitat de la garantia per l’IR , ja que l'única obligació seria la de reintegrar en el seu dia les sumes disposades si així resultés procedent.

5.5.- En cas d'insuficiència de l'import de la garantia per cobrir els danys i perjudicis soferts per l’IR, aquesta podrà en tot cas reclamar al contractista la diferència no coberta per la garantia, podent descomptar, si escau, les quantitats pendents d'abonament al contractista. La resta es satisfarà pel contractista directament i de forma immediata a la reclamació efectuada per l’IR.


6.- OBLIGACIONS LABORALS I FISCALS

6.1.- Caldrà que en tot moment, el contractista estigui al corrent de les obligacions que com a empresa li corresponguin en matèria fiscal, laboral, de Seguretat Social, sindical i de Seguretat i Salut, i serà estrictament i rigorosament responsable, amb caràcter exclusiu i sense cap càrrec per compte de l’IR, de l’incompliment de qualsevol d’aquestes obligacions.

6.2.- D’acord amb la Llei 54/2003, de 12 de desembre, de reforma del marc normatiu de la prevenció de Riscos Laborals i pel Reial Decret 171/2004, de 30 de gener, que desenvolupa l’article 24 de la Llei 31/1995, de 8 de novembre, de prevenció de Riscos Laborals, l’adjudicatària està obligada al compliment de la normativa vigent en matèria de prevenció de riscos laborals. En particular, l’adjudicatari donarà compliment allò previst en el Plec de Clàusules Particulars en relació a aquesta matèria.

6.3.- L’adjudicatari es compromet a exercir de manera real, efectiva i continuada el poder de direcció inherent a la mateixa en la seva condició d'ocupador en relació amb la seva plantilla, assumint en exclusiva respecte del personal assignat a l'execució del Contracte tot el relacionat amb la negociació i pagament de retribucions salarials, afiliacions i cotitzacions a la seguretat social i pagament de prestacions, permisos, llicències, vacances, substitucions, prevenció de riscos laborals, règim disciplinari, relacions sindicals, i tots els altres drets i obligacions que es derivin dels contractes de treballs propis.

6.4.- La relació entre les parts té caràcter exclusivament mercantil, i no hi ha vincle laboral entre l’IR i el personal del prestador del servei encara que hagi de realitzar tasques en les instal·lacions de l’IR. Per tant, emparat en l'existència d'aquest contracte o del seu compliment, el personal del prestador del servei no podrà ser considerat ni de fet ni de dret empleat de l’IR, atès que dependrà únicament de la direcció de l'esmentada empresa a tots els efectes, inclosos, per tant, els aspectes laborals i de Seguretat Social.

Serà el prestador del servei qui assumeixi la direcció i organització dels treballs, imparteixi, si escau, ordres i instruccions de treball als seus treballadors, i assumeixi les obligacions retributives i de cotització pròpies de l'empresari.

7.- COMPROMÍS MEDIAMBIENTAL I BONES PRÀCTIQUES

El contractista garanteix a l’IR un alt nivell de conducta mediambiental en l'execució de les prestacions objecte d'aquest Contracte, sent el prestador del servei plenament responsable del compliment de tota la normativa mediambiental que li sigui aplicable amb caràcter exclusiu i amb tota indemnitat de l’IR i es compromet a realitzar les accions necessàries per maximitzar l'eficiència energètica i la minimització de l'impacte ambiental, d'acord amb la documentació adjunta al present Contracte i la normativa vigent en cada moment.


8.- RESPONSABILITAT EN L’EXECUCIÓ DEL CONTRACTE

8.1.- Amb subjecció al que es disposa en aquest contracte, cada part ha de respondre per l'incompliment, total o parcial, de qualsevol de les seves obligacions derivades del present contracte, i haurà d'indemnitzar a l'altra per qualssevol danys i perjudicis efectius causats per l'incompliment.

La responsabilitat i obligació d'indemnització aquí establertes s'entenen sense perjudici de la facultat de resolució del contracte i de les penalitzacions previstes en la següent clàusula.

En particular, el contractista serà responsable de qualsevol pèrdua, deteriorament o pèrdua de valor dels equips propietat l’IR necessaris per a l'execució del contracte, així com de qualsevol dany o perjudici, directe o indirecte, ocasionat a tercers o les pròpies instal·lacions i béns de l’IR, que pugui produir-se en fase d'execució del contracte i fins a la seva recepció per part de l’IR. 

Serà així mateix responsable de la qualitat dels serveis executats, així com de les conseqüències que es dedueixin per a l’IR o per a tercers per les omissions, errors o mètodes inadequats en l'execució del Contracte.

8.2.- De la mateixa manera hauran de ser assumides pel prestador del servei les responsabilitats, que puguin derivar-se per danys de caràcter ambiental, d'acord amb el que disposa la Llei 26/2007, de 23 d'octubre, de responsabilitat mediambiental i la Llei 11/2014, de 3 de juliol, per la qual es modifica la Llei 26/2007, de 23 d'octubre, de responsabilitat mediambiental.

8.3.- Serà a càrrec del contractista l'import de les sancions que fossin imposades a l’IR com a conseqüència de l'incompliment o inobservança, per part del prestador del servei, de les condicions establertes en la documentació que revesteix caràcter contractual, en les llicències, autoritzacions o permisos, així com per l'incompliment o inobservança de la normativa municipal, autonòmica o estatal aplicable.

8.4.- La valoració d'aquests danys i perjudicis la comunicarà cada part a l'altra, segons que correspongui, qui tindrà un termini de trenta (30) dies naturals per fer un descàrrec de responsabilitat. Altrament, es considerarà acceptada la valoració per la part a qui es reclama, i la part reclamant li emetrà la corresponent factura.


9.- RÈGIM DE PENALITZACIONS

9.1. L’incompliment o compliment defectuós de les obligacions contractuals, donarà lloc a la imposició de les penalitzacions establertes a la clàusula 22 del plec de clàusules particulars 

9.2. Les penalitzacions previstes en el present apartat tenen caràcter acumulatiu i no substitutiu.

A l'efecte del que preveu l'article 1.153 del Codi Civil, el contractista penalitzat, a més de satisfer la penalització en els termes que preveu el paràgraf següent, haurà de complir les obligacions l'incompliment o retard en l’execució de les quals es penalitza.

Les penalitzacions es detrauran de les quantitats pendents de pagament. 

L'aplicació i el pagament de les penalitzacions no exclouen la indemnització a què l’IR pugui tenir dret per danys i perjudicis ocasionats amb motiu de l'incompliment imputable al prestador del servei.


10.- RESOLUCIÓ DEL CONTRACTE

10.1.- El present contracte podrà ser resolt per qualsevol de les causes establertes a la clàusula 23 del plec de clàusules particulars.

10.2.- Conseqüències de la resolució

La resolució contractual, amb independència de la causa que l'hagi originat, s'entendrà sense perjudici dels drets adquirits, les responsabilitats contretes per falta de pagament, l'obligació d'indemnització per danys i perjudicis, o d'aquells altres drets i obligacions originades i que siguin exigibles, bé en el moment de la resolució, bé que continuïn sent-ho després d'aquesta, segons el que estableix el present contracte.

Així mateix, la resolució o terminació del contracte no afectarà les obligacions establertes per a les parts que, de conformitat amb la seva naturalesa o els termes d'aquest contracte, hagin de sobreviure a la seva finalització, especialment l'obligació de confidencialitat.

A la finalització del contracte, el contractista tornarà a l’IR tota la documentació i materials que li hagin estat lliurats per l’IR i que aquell tingués en el seu poder, havent de complir en tot cas el deure de confidencialitat i secret al qual refereix la clàusula de confidencialitat.

La terminació del contracte per qualsevol causa diferent del transcurs del termini pactat o del mutu acord, només donarà lloc a la compensació a favor del contractista dels danys i perjudicis que li hagin estat causats mitjançant aquesta terminació quan la mateixa hagi estat conseqüència de l'incompliment per part de l’IR de les obligacions que li incumbeixen en virtut d'aquest Contracte.

11.- SUBCONTRACTACIÓ I CESSIÓ DEL CONTRACTE

Donada la naturalesa i l'exclusivitat tècnica del servei relatiu al manteniment del sistema de gestió integrat Fundanet per a la Fundació Privada Institut de Recerca de l'Hospital de la Santa Creu i Sant Pau, queda prohibida la cessió del contracte i la subcontractació de les prestacions objecte del mateix.

12.- RECEPCIÓ DELS PRESTACIONS 

12.1.- L’execució del contracte es realitzarà sota el risc i ventura del contractista.

12.2.- L’adjudicatari garanteix a l’IR que els serveis realitzats per donar compliment a l'objecte del present contracte són conformes a les especificacions pactades per les parts.
 
12.3.- Un cop realitzada la prestació descrita en el present contracte, comprovada la seva adequació als requeriments tècnics i a l'oferta presentada per l’adjudicatari, i, en el seu cas, lliurada la documentació corresponent s'aixecarà la corresponent acta de recepció dels treballs.

En el cas que en el moment d'aixecar l'acta de recepció sorgissin incidències en relació als treballs realitzats, no s'entendrà recepcionada, sinó que s'atorgarà un termini màxim de deu (10) dies naturals al prestador del servei perquè procedeixi a esmenar les deficiències detectades.

Transcorregut el termini indicat al paràgraf anterior, es duran a terme les oportunes actuacions dirigides a comprovar la conformitat dels treballs i consegüent recepció.

12.4.- L'acta de recepció dels treballs haurà de ser emesa per part de l’IR en el termini de 15 dies hàbils a comptar de la data de lliurament de la documentació corresponent, així com qualsevol altra documentació que es pogués requerir per part de l’IR.

Transcorreguts els citats terminis sense que l’IR hagi procedit a emetre la corresponent acta de recepció dels treballs o serveis executats, aquests es consideraran rebuts.

13.- CONFIDENCIALITAT I COMPLIMENT DE LA OBLIGACIÓ DE PROTECCIÓ DE DADES

El contractista declara conèixer i s’obliga al compliment d’allò previst a la clàusula 27 del Plec de Clàusules Particulars en matèria de protecció de dades de caràcter personal.

Així mateix,  l’empresa contractista estarà obligada a respectar el caràcter confidencial de tota aquella informació a la que tingui accés en els termes establerts a la clàusula 28 el Plec de Clàusules Particulars


14.- ORGANITZACIÓ. PERSONES INTERLOCUTORES DE LES PARTS CONTRACTANTS

14.1.- Per al compliment de les obligacions que deriven del present contracte, el contractista designa un interlocutor  amb la capacitat, coneixements i experiència suficients als efectes de supervisar, coordinar i vetllar per la correcta prestació a executar, i exercir les tasques d’interlocució amb l’IR per al seguiment de l’execució del contracte. 

Per la seva part, l’IR designa una persona responsable per al seguiment de l’execució dels treballs, amb atribucions suficients per definir i analitzar el detall dels treballs a realitzar, així com coordinar-los, i validar el resultat final de la prestació executada. 

Les persones designades en nom de l’IR i del contractista són les següents: 

Pel contractista: Sr./Sra. [●]
Per l’IR Sr./Sra. [●]

L’IR podrà sol·licitar en qualsevol moment la substitució de l’interlocutor designat pel contractista, sempre que hi hagi una causa justificada. En aquest cas, l’adjudicatari proposarà un substitut amb un perfil adequat en un termini d’un dia hàbil des de la notificació de la sol·licitud de substitució. 

14.2.- L’adjudicatari del servei garantirà en l’àmbit de les seves possibilitats, l’assignació als treballs objecte del present contracte a una plantilla estable i amb una baixa rotació de personal, exceptuant els casos en que per motius, justificats, a petició de l’IR o del propi adjudicatari, es consideri necessària la substitució de determinades persones. 

14.3.- L’IR tindrà la facultat d’inspeccionar i de ser informada del procés d’execució dels serveis objecte del contracte, podent sol·licitar la documentació relativa a la preparació, gestió i control dels mateixos, a fi i efecte de verificar les característiques tècniques de la prestació realitzada. Així mateix, podrà dur a terme els sistemes de control de qualitat que consideri oportuns i dictar les directius que consideri necessàries per a l’estricte compliment del present contracte. 

15.- MODIFICACIÓ CONTRACTUAL
El present contracte podrà ser modificat d’acord amb allò previst a la Clàusula 25 del Plec de  Clàusules Particulars que regeix el contracte.

16.- RÈGIM JURÍDIC

El Contracte queda subjecte a la legislació civil, mercantil i processal espanyola, sense perjudici de què li siguin d’aplicació les normes contingudes a la Subsecció 4ª, de la Secció 3ª, del Títol I del Llibre II, de la LCSP, relatives a les modificacions contractuals.


17.- JURISDICCIÓ

L’ordre jurisdiccional civil serà competent per a resoldre les controvèrsies entre les parts en relació als efectes, compliment i extinció del contracte objecte d’aquesta licitació, d’acord amb allò previst a l’article 27 de la Llei 9/2017 de Contractes del Sector Públic. Les parts, cas d’exercitar accions judicials, se sotmeten expressament a la jurisdicció i competència dels Jutjats i Tribunals de la ciutat de Barcelona, amb renúncia a qualsevol altre fur que pogués correspondre’ls.




I, perquè així consti, es signa per duplicat el present document, en el lloc i data de l’encapçalament.


IR								  L’ADJUDICATARI




Sr.- _________________	Sr.- _________________

